Publication: Magyar Közlöny
Issue: MK-2009-132 (Year: 2009, Number: 132)
Era: 2004-2010
Section: 1. melléklet a 203/2009. (IX. 18.) Korm. rendelethez
Paragraph Index: 338

a) Földalatti vasúti pályahálózat (metró) Központi forgalmi menetirányító A vonal forgalmának egyszemélyi felelõs irányítója, aki a rendelkezésére álló technikai eszközök és berendezések segítségével irányítja és ellenõrzi a vonatok forgalmának biztonságos és menetrendszerû lebonyolítását. Központi utasforgalom-irányító diszpécser (KUD) A központi utasforgalom-irányító diszpécser (KUD) az állomások forgalmi jellegû távfelügyeleti feladatait látja el, a rendelkezésére álló technikai berendezésein keresztül. Ellenõrzi és irányítja az állomási diszpécserek munkáját, közvetlen felettese a központi forgalmi menetirányító. Mûszakvezetõ diszpécser Állomási dolgozók szolgálati elöljárója, rendkívüli esetben a Központi forgalmi menetirányító (KFM) megbízottjaként helyszíni feladatok ellátására kirendelhetõ. Állomási diszpécser A rendelkezésére álló technikai eszközök segítségével irányítja és ellenõrzi az állomás utasforgalmát, üzemelteti a felügyelete alá tartozó mozgólépcsõket. Peronõr Az állomásokon utasirányítói és ügyeletesi szolgálatot lát el. Kocsiszíni diszpécser A kocsiszíni diszpécser az utazóforgalmi dolgozók szolgálati elöljárója. A vonatszemélyzetek a kocsiszíni diszpécsernél jelentkeznek szolgálatra, a szolgálati beosztással kapcsolatban rendelkezési joga van. Szervezi a szükséges kocsiszíni tolatási mozgásokat, illetve a kocsiszíni ki- és beállások rendjét. Jármûvezetõ instruktor Az utazó forgalmi dolgozók szolgálati elöljárója. Ellenõrzi a vonatszemélyzetek munkáját, a motorkocsik mûszaki állapotával kapcsolatos kérdésekben döntési és rendelkezési joga van. Rendkívüli esetben a központi forgalmi menetirányító megbízottjaként helyszíni feladatok ellátására kirendelhet.

Source: https://magyarkozlony.hu/hivatalos-lapok/4dc540b442aa02cfcbf0c3e780236a6176758efd/dokumentumok/d2844eabbb63d16cf9c9cd26760fd4b2485fbcb2/letoltes